L 151/50
SL
Uradni list Evropske unije
2.6.2022
(44)
Komisija v skladu s skupnimi merili iz Priloge k Uredbi (ES) št.
2111/2005 meni, da glede letalskih prevoznikov iz Kazahstana za zdaj ni razlogov za spremembo seznama letalskih prevoznikov, za katere velja prepoved opravljanja letov v Uniji.
(45)
Države članice bi morale v skladu z Uredbo (EU) št.
965/2012 s prednostno razvrstitvijo preverjanj na ploščadi vseh letalskih prevoznikov, certificiranih v Kazahstanu, še naprej preverjati, ali navedeni prevozniki dejansko izpolnjujejo zadevne mednarodne varnostne standarde.
(46)
Kadar je iz kakršnih koli pomembnih varnostnih informacij razvidno, da obstajajo neposredna varnostna tveganja zaradi neizpolnjevanja zadevnih mednarodnih varnostnih standardov, bo Komisija morda morala sprejeti nadaljnje ukrepe v skladu z Uredbo (ES) št.
2111/2005.
Letalski prevozniki iz Moldavije (47)
Novembra 2021 so bili letalski prevozniki iz Moldavije z Izvedbeno uredbo Komisije (EU) 2021/2070 (9) črtani iz Priloge A k Uredbi (ES) št.
474/2006, razen letalskih prevoznikov Air Moldova, Aerotranscargo in Fly One, ki niso bili nikoli vključeni v Prilogo A ali B.
(48)
Moldavski organ za civilno letalstvo (v nadaljnjem besedilu: CAAM) je 31. marca 2022 v pismu predložil informacije in novosti v zvezi z dejavnostmi varnostnega nadzora za obdobje od novembra 2021 do marca 2022.
Poleg novosti v zvezi z načrtom popravnih ukrepov, pripravljenim na podlagi ocenjevalnega obiska Unije na kraju samem, ki je potekal septembra 2021, so informacije, ki jih je predložil CAAM, vključevale tudi novosti v zvezi z zadnjimi spremembami moldavskega nacionalnega zakonodajnega okvira na področju letalstva.
(49)
Komisija po preučitvi prejetih informacij in dokumentacije meni, da so bile vse preostale nerešene pripombe, ki izhajajo iz ocenjevalnega obiska na kraju samem, ki je potekal septembra 2021, uspešno obravnavane in se lahko zaključijo.
Glede na doseženi napredek Komisija meni, da zadostuje, da CAAM vsako leto pošlje posodobljeno poročilo, dokler ni odločeno drugače.
(50)
Komisija v skladu s skupnimi merili iz Priloge k Uredbi (ES) št.
2111/2005 meni, da glede letalskih prevoznikov iz Moldavije za zdaj ni razlogov za spremembo seznama letalskih prevoznikov, za katere velja prepoved opravljanja letov v Uniji.
(51)
Države članice bi morale v skladu z Uredbo (EU) št.
965/2012 s prednostno razvrstitvijo preverjanj na ploščadi letalskih prevoznikov, certificiranih v Moldaviji, še naprej preverjati, ali navedeni prevozniki dejansko izpolnjujejo zadevne mednarodne varnostne standarde.
(52)
Kadar je iz kakršnih koli pomembnih varnostnih informacij razvidno, da obstajajo neposredna varnostna tveganja zaradi neizpolnjevanja zadevnih mednarodnih varnostnih standardov, bo Komisija morda morala sprejeti nadaljnje ukrepe v skladu z Uredbo (ES) št.
2111/2005.
Letalski prevozniki iz Pakistana (53)
Prevoznik Pakistan International Airlines je bil marca 2007 z Uredbo Komisije (ES) št.
235/2007 (10) vključen v Prilogo B k Uredbi (ES) št.
474/2006, nato pa iz nje črtan novembra 2007 z Uredbo Komisije (ES) št.
1400/2007 (11).
(54)
Pakistanski zvezni minister za letalstvo je v izjavi z dne 24. junija 2020 razkril, da je bilo veliko število pilotskih licenc, ki jih je izdal pakistanski organ za civilno letalstvo (v nadaljnjem besedilu: PCAA), pridobljenih z goljufijo.
(9) Izvedbena uredba Komisije (EU) 2021/2070 z dne 25. novembra 2021 o spremembi Uredbe (ES) št.
474/2006 glede seznama letalskih prevoznikov, za katere velja prepoved opravljanja letov ali omejitve opravljanja dejavnosti v Uniji (UL L 421, 26.11.2021, str. 31).
(10) Uredba Komisije (ES) št.
235/2007 z dne 5. marca 2007 o spremembi Uredbe (ES) št.
474/2006 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti (UL L 66, 6.3.2007, str. 3).
(11) Uredba Komisije (ES) št.
1400/2007 z dne 28. novembra 2007 o spremembi Uredbe (ES) št.
474/2006 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti (UL L 311, 29.11.2007, str.
12).